**Likumprojekta „Grozījums Enerģētikas likumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Deklarācija par Valda Dombrovska vadītā Ministru kabineta iecerēto darbību enerģētikas konkurētspējīgai ekonomikai sadaļa paredz īstenot tādu enerģētikas politiku, kas vērsta uz valsts konkurētspējas kāpināšanu.  Ministru kabineta 2012.gada 27.marta sēdes protokollēmuma Nr.17 54.§ ceturtajā punktā dotā uzdevuma izpilde. |
| 2. | Pašreizējā situācija un problēmas | Šobrīd spēkā esošā Enerģētikas likuma 72.panta pirmās daļas redakcija nosaka, ka piedalīties atklātos konkursos par naftas produktu drošības rezervju izveidi ir tiesības tikai degvielas tirgū esošiem komersantiem, kas saņēmuši kādu no speciālām licencēm vai atļaujām darbībām ar naftas produktiem, ierobežojot citu komersantu iespēju kļūt par pretendentiem šajos konkursos.  Analizējot atklāto konkursu par naftas produktu drošības rezervju izveidi rezultātus, secināms, ka konkursos iesniegto piedāvājumu skaits tomēr nav pietiekams, lai kopumā obligāti (Direktīvu 2006/67/EK un 2009/119/EK prasības) veidojamās drošības rezerves noteiktā apjomā neradītu nedz pārāk lielu administratīvo slogu komersantiem, nedz pārāk lielu ietekmi uz degvielas gala cenu litrā.  Latvijā naftas produktu komerciālo apriti šobrīd (uz 19.04.2012.) reglamentē šādi spēkā esoši tiesību akti:   1. Likums „Par nodokļiem un nodevām”; 2. Likums „Par akcīzes nodokli”;    1. Ministru kabineta 2011.gada 3.maija noteikumi Nr.344 „Kārtība, kādā no akcīzes nodokļa atbrīvo dīzeļdegvielu (gāzeļļu), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem”;    2. Ministru kabineta 2010.gada 21.decembra noteikumi Nr.1176 „Bioproduktus saturošas degvielas aprites un attiecīgā akcīzes nodokļa administrēšanas kārtība”;    3. Ministru kabineta 2010.gada 12.oktobra noteikumi Nr.957 „Vienkāršoto akcīzes preču pavaddokumentu aprites un kontroles kārtība”;    4. Ministru kabineta 2010.gada 30.marta noteikumi Nr.302 „Noteikumi par akcīzes nodokļa nodrošinājumiem”;    5. Ministru kabineta 2010.gada 30.marta noteikumi Nr.300 „Noteikumi par akcīzes nodokļa deklarācijas veidlapām un to aizpildīšanas kārtību”;    6. Ministru kabineta 2010.gada 30.marta noteikumi Nr.307 „Akcīzes preču elektroniskā administratīvā dokumenta aprites un kontroles kārtība”;    7. Ministru kabineta 2010.gada 30.marta noteikumi Nr.308 „Kārtība, kādā piemēro pievienotās vērtības nodokli preču piegādēm un pakalpojumiem, kas sniegti diplomātiskajām un konsulārajām pārstāvniecībām, starptautiskajām organizācijām, Eiropas Savienības institūcijām un Ziemeļatlantijas līguma organizācijai (NATO), un kārtība, kādā atmaksā akcīzes nodokli par Latvijas Republikā iegādātajām akcīzes precēm”;    8. Ministru kabineta 2010.gada 23.marta noteikumi Nr.274 „Kārtība, kādā, aprēķinot akcīzes nodokli naftas produktiem, nosakāms naftas produktu daudzums litros 15 grādu temperatūrā pēc Celsija”;    9. Ministru kabineta 2007.gada 31.jūlija noteikumi Nr.525 „Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa”;    10. Ministru kabineta 2005.gada 30.augusta noteikumi Nr.662 „Akcīzes preču aprites kārtība”;    11. Ministru kabineta 2004.gada 1.aprīļa noteikumi Nr.227 „Kārtība, kādā no akcīzes nodokļa atbrīvo akcīzes preces, kuras fiziskā persona ieved savam patēriņam Latvijas Republikā no citām Eiropas Savienības dalībvalstīm”. 3. Likums „Par nodokļu piemērošanu brīvostās un speciālās ekonomiskās zonās”; 4. Enerģētikas likums;    1. Ministru kabineta 2011.gada 14.jūnija noteikumi Nr.450 „Noteikumi par valsts naftas produktu rezervju apmēru, apmēru, kādā maksājama valsts nodeva par drošības rezervju uzturēšanu, kā arī tās aprēķināšanas, maksāšanas un administrēšanas kārtību”;    2. Ministru kabineta 2011.gada 19.aprīļa noteikumi Nr.312 „Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā”;    3. Ministru kabineta 2011.gada 12.aprīļa noteikumi Nr.286 „Kārtība, kādā komersanti nodrošina un sniedz drošības rezervju pakalpojumu valsts naftas produktu (degvielas) drošības rezervju izveidei noteiktā apjomā”.   Ekonomikas ministrija savas kompetences ietvaros ir izvērtējusi visus augstāk uzskaitītos tiesību aktus un secina, ka attiecībā uz naftas produktu drošības rezervju izveidi, attiecas astoņi tiesību akti:   1. Likuma „Par nodokļiem un nodevām” 11.panta otrās daļas 109.apakšpunkts, kur paredzēta valsts nodeva par Enerģētikas likumā minēto drošības rezervju uzturēšanu; 2. Likuma „Par akcīzes nodokli” otrā panta septītajā daļā iekļautais deleģējums Ministru kabinetam un „X” nodaļa; 3. Ministru kabineta 2010.gada 30.marta noteikumu Nr.302 „Noteikumi par akcīzes nodokļa nodrošinājumiem” 48.8.apakšpunkts, kas nosaka atlaides apjomu akcīzes nodokļa nodrošinājumam un citus nosacījumus, ja komersants sniedz un nodrošina drošības rezervju pakalpojumu valsts naftas produktu drošības rezervju izveidei; 4. Ministru kabineta 2005.gada 30.augusta noteikumi Nr.662 „Akcīzes preču aprites kārtība”, kas nosaka visas licencēto degvielas komersantu tiesības un pienākumus darbībām ar naftas produktiem, tai skaitā, dažādas obligātas prasības gan akcīzes noliktavas darbībai, gan visu darbību ar naftas produktiem stingrai uzskaitei un reģistrēšanai; 5. Enerģētikas likuma 72.panta pirmā daļa nosaka, ka tikai licencēti nozares komersanti sniedz un nodrošina drošības rezervju pakalpojumu (iesniedz piedāvājumus atklātā konkursā par drošības rezervju izveidi), savukārt otrā daļa nosaka veidu, kādā izveidojamas drošības rezerves (tikai caur atklātu konkursu) un atbildīgo institūciju (Ekonomikas ministrija), kas Publisko iepirkumu likuma izpratnē ir Pasūtītājs. Enerģētikas likuma 72.1 panta prasības nosaka, ka Ekonomikas ministrija pilda Centrālās krājumu uzturēšanas struktūras (CKUS) funkcijas, savukārt Enerģētikas likuma 72.3 panta prasības nosaka, ka komersanti caur valsts nodevas maksājumiem finansē izveidotās drošības rezerves ar nosacījumu, ka komersantiem no 2010.gada 1.septembra ir atcelts pienākums obligāti veidot un uzglabāt naftas rezerves (Enerģētikas likuma pārejas noteikumu 25.punkts). Turklāt pārejas periodā no 2010.gada 1.septembra līdz 2011.gada augustam komersantiem nedz bija jāveido un jāuzglabā naftas rezerves, nedz jāmaksā valsts nodeva (laika posmā līdz Ministru kabineta 2011.gada 14.jūnija noteikumu Nr.450 „Noteikumi par valsts naftas produktu rezervju apmēru, apmēru, kādā maksājama valsts nodeva par drošības rezervju uzturēšanu, kā arī tās aprēķināšanas, maksāšanas un administrēšanas kārtību” spēkā stāšanās brīdim); 6. Ministru kabineta 2011.gada 14.jūnija noteikumi Nr.450 „Noteikumi par valsts naftas produktu rezervju apmēru, apmēru, kādā maksājama valsts nodeva par drošības rezervju uzturēšanu, kā arī tās aprēķināšanas, maksāšanas un administrēšanas kārtību” nosaka valsts nodevas likmes latos par katru tonnu I, II un III kategorijas naftas produktiem, kā arī valsts nodevas maksāšanas un administrēšanas kārtību; 7. Ministru kabineta 2011.gada 19.aprīļa noteikumi Nr.312 „Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā” attiecībā uz drošības rezervēm paredz regulējumu, kādā veidā enerģētiskās krīzes laikā notiks degvielas pirkšana no pakalpojuma sniedzējiem un kādā veidā notiks apgādes nodrošinājums; 8. Ministru kabineta 2011.gada 12.aprīļa noteikumi Nr.286 „Kārtība, kādā komersanti nodrošina un sniedz drošības rezervju pakalpojumu valsts naftas produktu (degvielas) drošības rezervju izveidei noteiktā apjomā” nosaka veidojamo drošības rezervju atklāta konkursa nolikumā iekļaujamās pamatprasības un prasības fiziskai izveidoto drošības rezervju esības kontrolei.   Ekonomikas ministrija, iesniedzot izskatīšanai Ministru kabineta 2011.gada 27.decembra un 2012.gada 27.marta sēdēs informatīvos ziņojumus „Valsts naftas produktu rezervju izveides modeļu salīdzinājums” un „Par veiktajām izmaiņām 2012.gada atklāta konkursa nolikumā drošības rezervju pakalpojuma sniegšanai valsts naftas produktu drošības rezervju izveidei”, ir norādījusi uz šādām būtiskākajām problēmām drošības rezervju izveidē esošā modeļa ietvaros:   * Komersantiem, kas vēlas sniegt un nodrošināt drošības rezervju pakalpojumu Latvijas drošības rezervju izveidei, ir pienākums būt licencētam komersantam darbībām ar naftas produktiem, radot situāciju, ka tiem komersantiem, kas ir reģistrēti citā Eiropas Savienības (piemēram, Dānija) vai Eiropas Ekonomikas zonas dalībvalstī, papildus ir jāpierāda Pasūtītājam, ka to darbība ir tieši saistīta ar naftas produktiem (Dānijā degvielas komersantiem nav jāsaņem licence darbībām ar naftas produktiem) un komersants pilnībā spēs sniegt un nodrošināt drošības rezervju pakalpojumu nolīgtajā apjomā; * Drošības rezervju izveide bez degvielas iegādes valsts īpašumā (īpašo krājumu izveidei nepieciešami valsts budžeta līdzekļi); * Pienākums komersantiem maksāt salīdzinoši augstu valsts nodevu par drošības rezervju uzturēšanu (nodevas likmes apmērs ir tieši atkarīgs no piedāvājumos iesniegtajām pakalpojuma cenām, savukārt pakalpojuma cenā komersanti kā izmaksu pozīcijas iekļauj gan naftas produktu īpašumtiesību veidu, gan valūtu kursu svārstību riskus, gan visus piegādes ķēdes posmus u.tml. pakalpojuma cenu veidojošas izmaksu pozīcijas); * Izveidotās drošības rezerves rada ietekmi uz degvielas gala cenu; * Publisko iepirkumu likumā noteikto prasību ievērošana, kas tik specifiska un komplicēta iepirkuma gadījumā strauji mainīgos degvielas tirgus apstākļos var aizkavēt valsts drošības rezervju izveidi noteiktā apjomā noteiktā laika termiņā. |
| 3. | Saistītie politikas ietekmes novērtējumi un pētījumi | Detalizēts valsts pasūtīts pētījums par faktisko situāciju naftas produktu komerciālajā apritē Latvijā saistībā ar obligāto drošības rezervju izveidi nav veikts. |
| 4. | Tiesiskā regulējuma mērķis un būtība | Grozījums Enerģētikas likumā atcels ierobežojumu dalībai drošības rezervju izveides konkursos iesniegt piedāvājumu tikai licencētiem nozares komersantiem.  Paplašinot konkursā par drošības rezervju izveidi dalībnieku loku, Ekonomikas ministrija kā Pasūtītājs, iespējams, saņems dalībai konkursā vairāk piedāvājumus, kas savā starpā konkurēs gan ar finanšu piedāvājumu, gan ar tehnisko piedāvājumu.  Jaunais regulējums Ministru kabineta 2011.gada 12.aprīļa noteikumos Nr.286 „Kārtība, kādā komersanti nodrošina un sniedz drošības rezervju pakalpojumu valsts naftas produktu (degvielas) drošības rezervju izveidei noteiktā apjomā” ļaus veikt vairākas izmaiņas. |
| 5. | Projekta izstrādē iesaistītās institūcijas | Ekonomikas ministrija |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Ikviens komersants, kas atbilst un kvalificējas Ekonomikas ministrijas izsludināto konkursu nolikuma prasībām par drošības rezervju uzglabāšanas pakalpojuma sniegšanu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Saņemot piedāvājumus konkursā no plašāka pretendentu loka, ir iespēja saņemt zemākas piedāvātās cenas par naftas produktu drošības rezervju izveidi, samazināsies kopējā ietekme uz degvielas mazumtirdzniecības cenu, kas tieši ietekmē ikvienu fizisku vai juridisku personu, kas ikdienā izmanto transportlīdzekli privātām vai dienesta vajadzībām. |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams veikt grozījumus Ministru kabineta 2011.gada 12.aprīļa noteikumos Nr.286 „Kārtība, kādā komersanti nodrošina un sniedz drošības rezervju pakalpojumu valsts naftas produktu (degvielas) drošības rezervju izveidei noteiktā apjomā”, mainot noteikumu pirmo punktu atbilstoši jaunajam regulējumam Enerģētikas likumā, kā arī būs nepieciešams veikt izmaiņas vairākos noteikumu punktos, paplašinot to komersantu loku, kas var piedalīties atklātā konkursā par drošības rezervju izveidi.  Tiesību akta projektu izstrādās Ekonomikas ministrija. |
| 2. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām | Ekonomikas ministrijas funkcijas ar šiem grozījumiem netiks mainītas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jauna institūcija netiks veidota, Centrālās krājumu uzturēšanas struktūra (CKUS) izveide tiks nodrošināta Ekonomikas ministrijas Enerģētikas departamenta ietvaros. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

*Anotācijas III, V, VI sadaļa – projekts šīs jomas neskar.*

Ekonomikas ministrs D.Pavļuts

**Vīza:**

Valsts sekretārs J.Pūce

23.04.2012. 10:21

1648

Lemšs

67013260

[ivo.lemss@em.gov.lv](mailto:ivo.lemss@em.gov.lv)